|  |  |
| --- | --- |
| rh_grb  REPUBLIKA HRVATSKA  KRAPINSKO - ZAGORSKA ŽUPANIJA  OPĆINA MIHOVLJAN  OPĆINSKO VIJEĆE |  |

KLASA: 363-01/20-01/03

URBROJ: 2211/07-21-5

Mihovljan, 8. studenog 2021.

Na temelju članka 72. Zakona o komunalnom gospodarstvu („Narodne novine“ broj 68/18 i 110/18, 32/20) i članka 39. Statuta Općine Mihovljan („Službeni glasnik Krapinsko-zagorske županije“ br. 5/13, 11/18 i 8/20, 8/21), Općinsko vijeće Općine Mihovljan na svojoj 6. sjednici održanoj dana 8. studenog 2021. godine, donijelo je

**PROGRAM ODRŽAVANJA OBJEKATA KOMUNALNE INFRASTRUKTURE**

**NA PODRUČJU OPĆINE MIHOVLJAN UZ I. IZMJENE I DOPUNE PRORAČUNA ZA 2021. GODINU**

**Članak 1.**

Ovim Programom održavanja komunalne infrastrukture u 2021. godini na području Općine Mihovljan u skladu s predvidivim sredstvima i izvorima financiranja, određuju radovi na održavanju objekata i uređaja komunalne infrastrukture koji se razumijevaju obavljanjem komunalnih djelatnosti:

1. održavanja nerazvrstanih cesta i javno prometnih površina
2. održavanja javnih zelenih površina
3. održavanja groblja
4. održavanje javne rasvjete

**Članak 2.**

Ovim se Programom utvrđuje opis i opseg poslova održavanja s procjenom pojedinih troškova, po djelatnostima, te iskaz financijskih sredstava potrebnih za ostvarivanje Programa s naznakom izvora financiranja.

Program održavanja komunalne infrastrukture u 2021. godini izrađen je u skladu s predvidivim sredstvima i izvornima financiranja utvrđenih Proračunom Općine Mihovljan za 2021. godinu.

**Članak 3.**

Sredstva za ostvarivanje Programa održavanja komunalne infrastrukture u 2021. godini planirana su u iznosu od 796.000,00 kuna, a osigurat će se iz sljedećih izvora:

|  |  |  |  |  |
| --- | --- | --- | --- | --- |
| **R.b.** | **OPIS** | **Planirano ukupno (kn)** | **I. izmjene i dopune(kn)** | **Razlika** |
| **I.** | Šumski doprinos | 1.000,00 | 1.000,00 | 0,00 |
| **II.** | Prihod od grobne naknade | 186.000,00 | 186.000,00 | 0,00 |
| **III.** | Tekuće pomoći iz Županijskog proračuna-tekuće i inv. održ. k. i. | 150.000,00 | 150.000,00 | 0,00 |
| **IV.** | Vodni doprinos | 15.000,00 | 15.000,00 | 0,00 |
| **V.** | Ref. Građana za el. energiju za javnu rasvjetu | 500,00 | 500,00 | 0,00 |
| **VI.** | Suf. građana – uređenje nerazvrstanih cesta | 5.000,00 | 5.000,00 | 0,00 |
| **VII.** | Suf. građana – uređenje odvodnih jaraka | 10.000,00 | 0,00 | -10.000,00 |
| **VIII.** | Ostali prihodi Proračuna | 488.500,00 | 418.500,00 | -70.000,00 |
|  | **UKUPNO** | **856.000,00** | **776.000,00** | -80.000,00 |

**Članak 4.**

Sredstva iz članka 3. ovog Programa utrošit će se za sljedeće namjene:

**1. ODRŽAVANJE NERAZVRSTANIH CESTA I JAVNO PROMETNIH POVRŠINA**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje ceste.

Dionice nerazvrstanih cesta, potrebne količine kamenog materijala, betonske cijevi i usluge građevinskom mehanizacijom utvrdit će načelnik na prijedlog Mjesnih odbora, a zavisno o visini sredstava po Mjesnim odborima.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1. ODRŽAVANJE NERAZVRSTANIH CESTA I JAVNO PROMETNIH POVRŠINA** | | | | | | |  | | |  |
| r**ed.br.** | **Opis** | **Planirano ukupno (kn)** | **Izvori financiranja** | **Pozicija** | **I. izmjene i dopune(kn)** | | | **Razlika** | | |
| 1.1. | PRIJEVOZ MATERIJALA PO CESTAMA | 90.000,00 | **III., VII.** | 3232.11 | 90.000,00 | | | 0,00 | | |
| 1.2. | RAD STROJEM | 60.000,00 | **VII.** | 3232.12 | 80.000,00 | | | 20.000,00 | | |
| 1.3. | KOŠNJA BANKINA UZ NERAZVRSTANU CESTU I ZEMLJIŠTA U VL. OPĆINE | 70.000,00 | **VII.** | 3232.17 | 75.000,00 | | | 5.000,00 | | |
| 1.4. | SANIRANJE UDARNIH JAMA NA NERAZVRST. CESTAMA I UREĐ. BANKINA | 55.000,00 | **VI., VII.** | 3232.18 | 0,00 | | | -55.000,00 | | |
| 1.5. | ŽUPANIJSKA CESTA –ZEMLJANI RADOVI | 5.000,00 | **VII.,** | 3232.19 | 5.000,00 | | | 0,00 | | |
| 1.6. | IZDACI ZA ZIMSKU SLUŽBU | 60.000,00 | **VII.** | 3234.90 | 60.000,00 | | | 0,00 | | |
| 1.7. | KAMENI MATERIJAL ZA CESTE | 70.000,00 | **III., VII.** | 3224.41 | 80.000,00 | | | 10.000,00 | | |
| 1.8. | CIJEVI ZA CESTE I ODVODNJU | 30.000,00 | **I., IV., VII.** | 3224.42 | 30.000,00 | | | 0,00 | | |
| 1.9. | PROMETNI ZNAKOVI | 15.000,00 | **VII.** | 3224.45 | 15.000,00 | | | 0,00 | | |
|  | **SVEUKUPNO:** | **455.000,00kn** | | | | **435.000,00** | | | -20.000,00 | |

**2. ODRŽAVANJE JAVNIH ZELENIH POVRŠINA**

Programom održavanja javnih zelenih površina na području Općine Mihovljan za 2021. godinu obuhvaćeni su svi uređeni dijelovi naselja Općine, a u ostalim naseljima uređeni parkovi i dječja igrališta.

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fotosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Održavanje javnih zelenih površina obuhvaća njegu postojećih travnatih površina i uređenje novih, održavanje šljunčanih i popločenih staza. Njegu i sadnju ukrasnog parkovnog bilja (sezonsko cvijeće, trajnice, ruže, živice, grmlje i drveće), utovar, odvoz i deponiranje smeća sakupljenog održavanjem zelenih površina, održavanje parkovne opreme (klupe, košarice za otpatke, zaštitni stupići i klamerice, ukrasne žardinjere i oglasni panoi), redovno održavanje sprava na dječjim igralištima, proljetno čišćenje sipine i pranje dijela gradskih ulica s izrađenom oborinskom kanalizacijom, tzv. malu zimsku službu (čišćenje i uklanjanje snijega i leda na javnim prometnim površinama za kretanje pješaka, javnim parkiralištima i autobusnim stajalištima), prigodna uređenja (zastave, božićne jelke, dekorativna rasvjeta) i održavanje ploča za označavanje ulica.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **2. ODRŽAVANJE JAVNIH ZELENIH POVRŠINA** | | | | | | |  | | |  |
| **red.br.** | **Opis** | **Planirano ukupno (kn)** | **Izvori financiranja** | **Pozicija** | **I. izmjene i dopune(kn)** | | | **Razlika** | | |
| 1.1. | UREĐENJE ODVODNIH JARAKA (koji nisu u nadležnosti Hr voda) | 20.000,00 | **VII.,** | 3232.13 | 0,00 | | | -20.000,00 | | |
| 1.2. | SANACIJA DIVLJIH ODLAGALIŠTA | 15.000,00 | **VII.** | 3234.41 | 15.000,00 | | | 0,00 | | |
| 1.3. | ODRŽAVANJE GROBLJA I JAVNIH POVRŠINA | 110.000,00 | **II.** | 3234.91 | 110.000,00 | | | 0,00 | | |
| 1.4. | TEKUĆE UREĐENJE CENTRA MIHOVLJANA | 10.000,00 | **VII.** | 3224.46 | 10.000,00 | | | 0,00 | | |
| 1.5. | STARI GRAD – UREĐENJE ZEMLJIŠTA | 40.000,00 | **VII.** | 3232.14 | 0,00 | | | -40.000,00 | | |
|  | **SVEUKUPNO:** | **195.000,00kn** | | | | **135.000,00** | | | -60.000,00 | |

**3. ODRŽAVANJE GROBLJA**

Pod održavanjem groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **3. ODRŽAVANJE GROBLJA** | | | | | | |  | | |  |
| **red.br.** | **Opis** | **Planirano ukupno (kn)** | **Izvori financiranja** | **Pozicija** | **I. izmjene i dopune(kn)** | | | **Razlika** | | |
| 1.1. | PRIJEVOZ MATERIJALA – MJESNO GROBLJE MIHOVLJAN | 3.000,00 | **II.** | 3232.10 | 3.000,00 | | | 0,00 | | |
| 1.2. | KAMENI MATERIJAL – MJESNO GROBLJE MIHOVLJAN | 3.000,00 | **II.** | 3224.40 | 3.000,00 | | | 0,00 | | |
| 1.3. | IZDACI ZA ODVOZ SMEĆA (KONTEJNERA) SA MJESNOG GROBLJA | 70.000,00 | **II.** | 3234.21 | 70.000,00 | | | 0,00 | | |
|  | **SVEUKUPNO:** | **76.000,00kn** | | | | **76.000,00kn** | | | 0,00 | |

**4. ODRŽAVANJE JAVNE RASVJETE**

Pod održavanjem javne rasvjete podrazumijeva se upravljanje i održavanje instalacija javne rasvjete; uključujući podmirivanje troškova električne energije, za rasvjetljivanje površina javne namjene.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **4. ODRŽAVANJE JAVNE RASVJETE** | | | | | | |  | | |  |
| **red.br.** | **Opis** | **Planirano ukupno (kn)** | **Izvori financiranja** | **Pozicija** | **I. izmjene i dopune(kn)** | | | **Razlika** | | |
| 1.1. | IZDACI ZA ODRŽAVANJE JAVNE RASVJETE | 30.000,00 | **VII.** | 3232.21 | 30.000,00 | | | 0,00 | | |
| 1.2. | DIJELOVI ZA JAVNU RASVJETU | 20.000,00 | **VII.** | 3224.44 | 20.000,00 | | | 0,00 | | |
| 1.3. | TROŠAK ELEKTRIČNE ENERGIJE ZA JAVNU RASVJETU | 80.000,00 | **V., VII.** | 3223.11 | 84.000,00 | | | 4.000,00 | | |
|  | **SVEUKUPNO:** | **130.000,00kn** | | | | **130.000,00** | | | 4.000,00 | |

**Članak 5.**

Ovaj Program održavanja objekata komunalne infrastrukture na području Općine Mihovljan uz I. izmjene i dopune proračuna Općine Mihovljan u 2021. godini objaviti će se u Službenom glasniku Krapinsko – zagorske županije.

Predsjednik Općinskog vijeća mr.Silvestar Vučković dr.vet.med

DOSTAVITI:

1. Ministarstvo prostornog uređenja, graditeljstva i državne imovine, Ul. Republike Austrije 20, 10000 Zagreb - na nadzor
2. Ministarstvo financija, Katančićeva 5, 10000 Zagreb, [lokalni.proracuni@mfin.hr](mailto:lokalni.proracuni@mfin.hr) (obavijest o objavi – link Službenog glasnika i web stranice Općine Mihovljan)
3. Krapinsko-zagorska županija, Upravni odjel za poslove Županijske skupštine, n/r Svjetlane Goričan, Magistratska 1, 49000 Krapina (za objavu),
4. Krapinsko-zagorska županija, Upravni odjel za financije i proračun, Magistratska 1, 49000 Krapina, (obavijest o objavi – link Službenog glasnika i web stranice Općine Mihovljan)
5. Oglasna ploča i WEB stranica Općine Mihovljan,
6. Općinskom načelniku Općine Mihovljan,
7. Jedinstveni upravni odjel, ovdje,
8. Prilog zapisniku,
9. Pismohrana